

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ԳԵՂԱՐՔՈՒՆԻՔԻ ՄԱՐԶՊԵՏԻ ԱՇԽԱՏԱԿԱԶՄ**

**ԳԼԽԱՎՈՐ ՔԱՐՏՈՒՂԱՐ**

|  |
| --- |
|  |

**ք. Գավառ , Կենտրոնական հրապարակ N 7**

**Հեռ. 060650035**

**Կայք gegharkunik.mtad.am**

**Էլ. փոստ** [**gegharkunik@mta.gov.am**](mailto:gegharkunik@mta.gov.am)

**N\_\_\_\_\_\_**

**------- -----------------------2024թ.**

ՀՀ ԳԵՂԱՐՔՈՒՆԻՔԻ ՄԱՐԶԻ

ՀԱՄԱՅՆՔՆԵՐԻ ՂԵԿԱՎԱՐՆԵՐԻՆ

Հարգելի գործընկերներ

Ի կատարումն ՀՀ կառավարության 2006 թվականի հունվարի 26-ի N346-Ն,2020 թվականի հունիսի 25-ի N1079-Ն,2023 թվականի օգոստոսի 3-ի N1294-Ն որոշումների և ՀՀ կառավարության 2021 թվականի ապրիլի 29-ի N698-Ն որոշման 39-րդ հոդվածի 2-րդ կետի պահանջների, Գեղարքունիքի մարզի համայնքների ավագանիների կողմից ընդունված որոշումների համաձայն, համայնքների վարչական սահմաններում գտնվող առողջապահական և կրթական պետական ոչ առևտրային կազմակերպությունների (այսուհետ՝ ՊՈԱԿ) շենք-շինությունների օգտագործման և սպասարկման համար անհրաժեշտ հողամասերը պետությանը նվիրաբերելու գործընթացը ապահովելու համար անհրաժեշտ է՝

ա) որպես գույք հանձնող կողմ՝ համայնքապետարանի կողմից լիազորված անձի ներկայություն նոտարական գրասենյակում (լիազորագիրը պետք է տրվի 6 ամիս ժամկետով՝ հաստատված նաև նոտարի կողմից),

բ) ներկայացնել համայնքի կողմից նվիրաբերվող հողամասի համայնքային սեփականություն հանդիսանալու մասին ՀՀ կառավարության համապատասխան որոշումը ու դրան առնչվող հողհատկացման և գրանցման վերաբերյալ փաստաթղթեր,

գ) միասնական տեղեկանք կադաստրից՝ նվիրաբերվող հողամասի սահմանափակումների վերաբերյալ,

դ) ներկայացնել առողջապահական և կրթական ՊՈԱԿ-ների (նաև կազմակերպություններում առկա) սեփականության իրավունքի պետական գրանցման վկայականները՝ շենք-շինությունները գրանցված որպես Հայաստանի Հանրապետության սեփականություն,հողամասերը՝ անհատույց օգտագործում կամ վարձակալություն:

Նոտարական գրասենյակում հանձնման-ընդունման գործընթացի ավարտից հետո ՊՈԱԿ-ները կադաստրային ստորաբաժանումում նվիրաբերված հողամասերը գրանցում են որպես Հայաստանի Հանրապետության սեփականություն:

Միաժամանակ տեղեկացնում եմ, որ Հայաստանի Հանրապետության անունից համայնքների կողմից պետությանը նվիրաբերվող հողամասերը ընդունելու համար լիազորվել է Գեղարքունիքի մարզպետի աշխատակազմի քաղաքաշինության, հողաշինության և ենթակառուցվածքների կառավարման վարչության գլխավոր մասնագետ Հակոբջան Բիձյանը (բջջ.095.05.01.15, էլ.հասցե՝ bidzyanh@mail.ru):

Առդիր՝ էլեկտրոնային նյութ

Հարգանքներով՝



ՍԵՎԱԿ ԽԼՂԱԹՅԱՆ

Քաղաքաշինության, հողաշինության և

ենթակառուցվածքների կառավարման

վարչություն

կատարող՝ Հ. Բիձյան

Հեռ.՝ 060650619